
Понятия, използвани в доклада
Оценка на социалното въздействие	Процес на анализ, мониторинг и управление на желаните и нежелани социални последици, както позитивни така и негативни, резултат на планирани интервенции (политики, програми, планове, проекти) и всякакви процеси на социална промяна в резултат на тези интервенции. Основната му цел е да доведе до по-устойчива и хармонична биофизична и човешка околна среда.
Заинтересовани страни	Човек или организация, които имат законен интерес от дейността на ДЛС „Каракуз“. Интересът им може да бъде повлиян положително или отрицателно.
Анализ на вторична информация	Метод за събиране на информация, при който се прави преглед на вече налични източници. Такива могат да бъдат доклади, анализи и др.
Дълбочинно интервю	Метод за събиране на информация, при който даден проблем се изследва обстойно, в дълбочина. Търси се мнение, отношение, оценки. Провежда се с един човек, т. нар. респондент.
Групова дискусия	Метод за събиране на информация, при който се разговаря с няколко респондента едновременно (6-10 души). Търси се мнение, отношение, оценки. Дава повече информация от интервюто, тъй като могат да бъдат изразени различни гледни точки по даден проблем.
ОСНОВНИ РЕЗУЛТАТИ
Общи социално – икономически характеристики на региона.
Държавно ловно стопанство „Каракуз” е получило името си от едноименната местност, която обхваща един от големите горски масиви на територията му.
Територията на стопанството се намира в Североизточна България и попада в границите на област Силистра и следните общини:
-Община гр. Дулово – землищата на гр. Дулово и селата Боил, Водно, Вокил, Върбино,  Грънчарево, Долец, Златоклас, Козяк, Колобър, Межден, Овен, Окорш, Орешене, Паисиево, Полковник Таслаково, Поройно, Правда, Прохлада, Раздел, Руйно, Секулово, Скала, Черковна, Черник, Чернолик и Яребица.
-Община гр. Главиница – землищата на гр. Главиница, и селата Бащино, Вълкан, Зарица, Зебил, Звенимир, Калугерене, Листец, Осен, Ножарево, Падина, Подлес, Стефан Караджа.
-Община гр. Силистра – част от землищата на селата Брадвари, Професор Иширково и Казимир.
-Община гр. Алфатар – част от землището на гр.Алфатар.
-Община с. Ситово – части от землищата на селата Босна и Ирник.
В горскоадминистративно отношение ТП „ДЛС Каракуз” – Дулово е териториално поделение на Северноцентрално държавно предприятие „Габрово” (СЦДП „Габрово”). На северозапад стопанството граничи с ТП „ДГС Тутракан”, на север и североизток – с ТП „ДГС Силистра”, на изток – с ТП „ДЛС Тервел”, на юг – с ТП „ДГС Нови пазар” и на югозапад – с ТП „ДГС Сеслав” и ТП „ДЛС Воден – Ири Хисар”.

Населените места на територията на ловното стопанство са свързани с добре развита пътна мрежа. Главни пътни артерии са първокласен път, свързващ гр. Силистра и гр.Шумен, второкласни пътища гр. Дулово – гр. Исперих, гр.Тутракан – с. Межден – гр. Тервел, гр. Дулово – с. Секулово – гр. Нови пазар и др. През територията му преминава и железопътната линия Силистра – Самуил, с гара в гр. Дулово и спирки в с. Межден, с. Черник и с. Руйно.

 Място на горското стопанство в приоритетите на областта
Държавно ловно стопанство „Каракуз“ е важно и доходно средство на територията на областта. Дейността се осъществява в две направления: 
 -  Охрана и възпроизводство на горски ресурси.
-   Екологосъобразно ползване на дървесните ресурси
Основните очаквания на обществото към горския сектор, в частност ТП ДЛС „Каракуз“ са:
 1. Устойчиво управление на наличния ресурс;
      2. Задоволяване на нуждите на местното население от дърва за битови нужди;
      3. Справяне с проблема с незаконните сечи;
      4. Ограничаване на ерозионните процеси;
      5. Осигуряване на суровина за местните дървопреработвателни предприятия;
      6. По-тясно интегриране на целите свързани с управление на горите с другите приоритетни сектори на местната икономика, най-вече туризма.
Юридически статут на ТП ДЛС „Каракуз“
ТП ДЛС „Каракуз“ е териториална структура на СЦДП Габрово за осъществяване стопанисването на държавните горски територии и охраната на горите и земите от горските територии. СЦДП Габрово е самостоятелно юридическо лице със статут на държавно предприятия по силата на чл. 163, от ЗГ. Съгласно ЗГ, основният предмет на дейност ТП ДЛС „Каракуз“ е: 
- Изпълнение на горскостопанския план в държавните горски територии (ДГТ) чрез:
· възпроизводство на горите и земите от ДГТ и извършване на свързаните с това дейности;
· ефективно ползване на дървесина и на недървесни и други горски продукти от горите и земите от ДГТ, както и търговия с тях;
· организиране и провеждане на противопожарни мероприятия в горите и земите от ГТ;
· поддържане на разнообразието на екосистемите и опазване на биологичното разнообразие в тях.
· Управление на горите от ДГТ.
· Организиране и провеждане на лесозащитни и противоерозионни мероприятия в горите и земите от ГТ;
· Охрана на горите и земите от ГТ и опазване на дивеча;
· Придобиване на гори и земи от ГТ.

· Изпълнение на ловностопанския план в държавните горски територии (ДГТ) чрез:
-запазване и оптимизиране на условията за развитието на здрави и жизнени популации от наличните видове при оптимална гъстота, полова и възрастова структура; 
-създаване на още по-добри възможности за целенасочена селекция при едрия дивеч; 
-опазване запасите от дребен дивеч и по-нататъшното им обогатяване; 
-трофеен отстрел и добив на дивечово месо за външния и  вътрешния пазар; 
-развитието на ловния туризъм и ловния спорт; 
Основни органи на управление на ДЛС са СЦДП ДП Габрово и директорът на ДЛС. 

· Обща характеристика на ТП ДЛС „Каракуз“ и устройство на територията
Територията на ловното стопанство е разположена в Дунавската равнина – Южна Добруджа, като засяга и най-северните продължения на Лудогорието.
На север ТП „ДЛС Каракуз” достига до 43°58’ северна ширина и 27°12’ източна дължина по Гринуич, на юг – до 43°40’ северна ширина и 27°08’ източна дължина, на изток – до 43°49’ северна ширина и 27°16’ източна дължина, на запад – до 43°54’ северна ширина и 26°42’ източна дължина.
Районът на стопанството има неправилна форма, с най-голямо разстояние между две крайни точки в посока северозапад – югоизток е около 56 km и североизток – югозапад 43 km.
Горите са разположени в отделни комплекси и масиви, разделени от обработваеми земеделски земи.

Видове собственост
Площта на горските територии в ТП „Държавно ловно стопанство Каракуз” към 2023г. е разпределена както следва:

Разпределение на общата площ по собственост
	Вид собственост
	ха
	%

	1. Държавна
	19 873
	76,9

	2. Общинска
	2 977
	11,5

	3. Частна
	927
	3,6

	4. Юридически лица
	2 067
	8,0

	Общо горски територии
	25 844
	100.0



· Заинтересовани страни от дейността на ТП ДЛС „Каракуз“
След проучване бяха идентифицирани следните заинтересовани страни:
	Име на организацията： ТП ДЛС”Каракуз“ гр.Дулово

	ИМЕ на заинтересованата страна – организация или частно лице
	Лице за контакт
	E-mail адрес
	Пълен пощенски адрес или други координати за връзка

	РДГ гр. Русе
	инж.Огнян Савянов - Директор
	RugRuse@iag.bg
	гр. Русе 7000  бул. „Скобелев“ № 7, п.к.443  тел. 082821706

	РИОСВ гр. Русе
	Анелия Малчева-Николова - Директор
	riosv@riosv-ruse.org
	гр. Русе 7000, „Придунавски булевард” № 20, п.к. 26,  тел. 082820771

	Община Дулово
	инж.Невхис Мустафа - Кмет
	dulovokmet@abv.bg
	гр. Дулово 7650 ул.“ Васил Левски“ № 18 , тел. 0864/23000

	Община Алфатар
	Янка Господинова - Кмет
	оbshtina alfatar@abv.bg
	гр. Алфатар 7570  ул. „Йордан Петров“   № 6,  тел. 086 811610

	Община Ситово
	Сезгин Алиибрям -Кмет
	sitovo@sitovo.bg
	с. Ситово 7583  ул. „Трети март“ № 72  тел. 086 882213

	Община Силистра
	Александър Сабанов- Кмет
	press@silistra.bg
	гр. Силистра 7500 ул. „Симеон Велики“ № 33    тел. 086 816240

	Община Главиница
	Неждет Ниази - Кмет
	obshtina@glavinitsa.bg
	гр. Главиница 7630  ул. „Витоша“ № 44 тел. 086362040

	ЛРС Дулово
	Д-р Дечо Иванов – Председател на УС ЛРС
	snc.lrd.dulovo@abv.bg
	гр. Дулово 7650  ул.“ Шуменско шосе“ № 35 тел. 0888 745039

	ЛРС Сокол
	Айхан Хатип – специалист ЛРС
	lrd_tutrakan@abv.bg
	гр. Тутракан 7600 ул. „Трансмариска“ № 25  тел.0899 937181

	ВИК  ООД гр.Силистра Технически район Дулово
	Иван Йорданов - Управител
	vikss@vik-silistra.com
	гр. Дулово 7650 ул.“ Васил Левски“ № 72
тел. 0888 298301

	Електроразпределение „Север” АД гр. Дулово
	Христо Христов -отговорник МИР
	signali@energo-pro.bg
	гр. Дулово 7650 ул.“ Байкал“ № 2          тел. 0887 711506

	Дари – Лес 2010  ООД гр. Силистра
	Георги Георгиев - Управител
	dari_les_2010@abv.bg
	гр. Силистра 7500 ул. „Хан Омуртаг“      № 16 вх. Б ет. 6 ап. 16, тел. 0897 868065

	Лес ялнаяк - 2015 ЕООД с. Водно
	Митко Христов - Управител
	ipetrof@abv.bg
	с. Водно, ул. 21-ва № 8, п.к. 7657, тел. 0899 929957

	Свилоцел ЕАД гр. Свищов
	Любен Любенов – Упълномощено лице
	sdk@svilosa.bg
	гр. Свищов 5250 Западна индустриална зона тел. 0887 613180

	„Кроношпан България“ ЕООД гр.Бургас
	инж.Петър Дишков – Управител
	office@kronospan.bg
	гр.Бургас 8000 Северозападна промишлена зона тел.056805200

	„Денев лес“ ЕООД гр.Тутракан
	Адриан Денев - Управител
	bdeneva1984@abv.bg
	Гр.Тутракан ул. „Сливница” № 9

	„Фазерлес“ АД гр.Силистра
	Петьо Петков –Ръководител отдел
	info@fazerles.com
	гр.Силистра, Промишлена зона „Запад” п.к. 93

	„Геналес“ ЕООД гр.Силистра
	Генчо Николаев - Управител
	genales@abv.bg
	[bookmark: _GoBack]гр.Силистра, ул.Седянка №31,ет.2, ап.2

	ЛЗС гр.Варна
	инж.Мария Кирилова 
	lzsvarna@iag.bg
	гр.Варна жк.Възраждане бл.78 вх.А ет.1



Местно население
Събиране на недървесни горски продукти за лична употреба

· Обхват на дейностите и взаимодействие със заинтересованите страни
Дейностите на ТП ДЛС „Каракуз“ са регламентирани в Закона за горите и прецизирани в Горскостопанския план (ГСП). В Таблицата е описано възможното въздействие от осъществяваните дейности върху отделните групи заинтересовани страни. Би следвало да се има предвид, че взаимодействията могат да бъдат както отрицателни, така и положителни.
	Видове дейности на ТП ДЛС „Каракуз“ и групи заинтересовани страни, с които си взаимодейства при изпълнението им

	Дейност
	Взаимодействие

	Управление на горите от ДГT
	Всички

	Възпроизводство на горите и земите от ДГT и извършване на свързаните с това дейности
	Местно население
Община


	Ползване на дървесина и търговия
	

	· Търгове за добив и продажба на дървесина
	Фирми ангажирани в дърводобива
Фирми ангажирани в търговията с дървесина
Дървопреработвателни предприятия

	· Дърва за огрев за местното население и социално слаби граждани
	Община
Местно население
НПО

	Ползване на недървесни и други горски продукти и търговия с тях
	

	· НДГП
	Фирми ангажирани в добива/изкупуването на НДГП
Събиране на недървесни горски продукти за лична употреба

	· Паша на животни
	Местно население

	Охрана на горите и земите от ГТ
	Държавни структури
Община
Недържавни собственици
Местно население
Частни лесовъди

	Организиране и провеждане на противопожарни мероприятия
	Държавни структури
Община
Недържавни собственици
Местно население

	Стопанисване и ползване на дивеча в дивечовъдните участъци, и опазване на дивеча и рибното богатство
	СЛРД, ДДУ
Ловно стопански сдружения и ловни дружини

	Поддържане на разнообразието на екосистемите и опазване на биологичното разнообразие в тях
	Местно население
Община
НПО

	Организиране и провеждане на лесозащитни и противоерозионни мероприятия
	Държавни структури
Община
Местно население

	Създаване на гори върху земеделски територии
	Община
Местно население

	Придобиване на гори и земи от ГТ
	Община
Местно население
Туристически бизнес

	Други
	


· Управление на горите от ДГТ
Общото мнение и оценка е, че ТП ДЛС „Каракуз“ се справя с работата и упражнява стриктен и строг контрол върху всички дейности. Цялостното отношение на всички групи заинтересовани страни, с които се провеждат през годината срещи, към дейността на горското стопанство е по-скоро позитивно. Много от тях гледат на ДЛС като гарант за запазване на обществения ресурс.
По принцип ГСП може да се ползва на място безплатно като достъпът е свободен. На база на проведените разговори с различни заинтересовани страни не бе констатиран проблем с достъпа до ГСП.
ТП ДЛС „Каракуз“ има утвърден механизъм за постъпване и разглеждане на оплаквания, мнения, коментари и препоръки от страна на заинтересованите страни. В случай на постъпване на писмо, ДЛС е длъжно да го разгледа и отговори в писмен вид. Стопанството води специален регистър за подобни сигнали.
ТП ДЛС „Каракуз“ е обект на регулярен одит от страна на Дирекция „Вътрешен одит” на СЦДП и НАП. По специфичните проблеми свързани с управлението на горските територии, непрекъснат е контрола от страна на ИАГ и РДГ Русе. Всичко това е допълнителна гаранция за коректността на предприеманите от ДЛС действия.
Възпроизводство на горите и свързаните с това дейности
· Изложението влияе върху формирането на различните типове месторастене, главно по отношение на почвената влажност. Микрорелефът, преминаването от една теренна форма в друга, водят до промени във водния и хранителен режим на почвите, а от там до смяна на дървесния вид или неговата продуктивност.
· Релефът е важен косвен фактор за разпределението на слънчевата радиация, за определянето на хидротермичния режим на почвата и обуславя формирането на различни типове месторастения.
Ползване на дървесина и търговия
Ползването и търговията с дървесина е една от основните дейност и с които по традиция горските стопанства се отъждествяват от обществото. Дейностите по дърводобива в ДЛС „Каракуз“ могат условно да бъдат разделени на:
· Процедури за добив и продажба на дървесина;
· Процедури за отдаване на сечища на дървесина „на корен”
· Осигуряване на дърва за огрев на местното население по ценоразпис;
Средногодишното ползване е регламентирано в ГСП и количествата дървесина са както следва:
Средногодишното ползване на дървесина е 44 082 пл.м3 лежаща маса.
Основно местното население използва дърва за огрев. През 2023 г. стопанството е  предоставило на местното население около 15 280 плътни м3 дърва за битови нужди. Според оценката на ДЛС, а и на останалите заинтересовани страни нуждите са задоволени. Въз основа на ГСП, ежегодно с плана за сечите, ДЛС определя количествата и местата за добив. Дървата се добиват основно от фирми. В стопанството не са постъпвали оплаквания относно предоставяните дърва за местното население.
От страна на местните хора няма оплаквания по отношение на предоставяните количества на дърва за огрев и строителен дървен материал. Стопанството предоставя дърва за огрев по чл. 193 от ЗГ на служители и бивши такива. 
Ползване на недървесни и други горски продукти и търговия с тях
Дейността на ТП ДЛС „Каракуз“, свързана със страничните ползвания на горите включва:
Издаване на разрешителни за събирането на НДГП ( билки);
Опазване на горите и земите от ГТ
Една от основните функции на ТП ДЛС „Каракуз“, при това със сериозно социално измерение, е осъществяването на опазване на държавните горски територии и частните горски територии с размер на имота до 2 ха. 
Дейността на ДЛС по отношение на опазването на горите включва:
· Опазване на горите при извършване на ловностопански и горскостопански дейности;
· Опазване от незаконна сеч, бракониерство и др.;
· Защита от пожари.
Преминаващите превозни средства, транспортиращи дървесина биват спирани за задължителна проверка на редовността на превозната документация. 
При констатирана незаконна сеч се подава сигнал на тел. 112. При констатиране на нарушение, ДЛС издава актове и констативни протоколи. Актовете за установяване на административни нарушения се изпращат в Регионална дирекция по горите гр. Русе за издаване на наказателно постановление. 
Организиране и провеждане на противопожарни мероприятия
 През 2023 г. на територията на стопанството са възниквали низови пожари без материални щети. Съществува добра организация на местно ниво за превенция и сигнализиране, както и добра координация между отговорните институции, в която основна роля играе и стопанството.  Дейността по опазване на горите от пожари се осъществява съвместно с кметските администрации. Наред с това доброто взаимодействие с дърводобивните фирми от региона е довело да изразената от тяхна страна готовност да се включат с техника и жива сила в случай на пожари. Стопанството разполага с високопроходим специализиран автомобил, който да покрива нуждите на стопанството. Ежегодно се изготвя план за защита на горските територии от пожари.
Поддържане на разнообразието на екосистемите и опазване на биологичното разнообразие в тях
 При изготвяне на настоящото проучване не са идентифицирани негативни въздействия във връзките между ДЛС и Регионалната инспекция по опазване на околната среда и води (РИОСВ) –Русе, която е принципалът в осъществяването на контрол по отношение опазването на биоразнообразието и управлението на ЗТ. 
Като цяло в рамките на стопанството сред заинтересованите страни има сравнително слабо интерес, свързан с решаване на проблемите по опазване на биоразнообразието. Все още има тенденция да се мисли, че опазването на биоразнообразието и природата като цяло е по-скоро пречка отколкото възможност за развитие. Именно при промяната на тези нагласи може да се очаква една по-активна роля от страна на всички.
· Придобиване на гори и земи от ГТ
В района през 2023 г. няма случаи на замяна гори от територията на ТП ДЛС „Каракуз“ срещу гори в други, „по-привлекателни” райони на страната или обратното. Въпреки, че решението за такива замени е извън правомощията на ДЛС се препоръчва в случай на такива да се информира обществото поради значимия интерес към проблема.
· Политика на наемане, обучение и защита интересите на  персонала
Към 30.04.2024 г., броят на служителите в ТП ДЛС „Каракуз“ е 57, от които 7 жени и 50 мъже. Всички, които имат трудовоправни отношения с ДЛС са местни хора и хора от региона.
Едно от необходимите условия за постъпване на работа е наличието на специализирано образование – средно специално (Професионална гимназия по горско стопанство) и/или висше (ЛТУ) в зависимост от заеманата длъжност. Текучество на кадри не се наблюдава. Работещите в стопанството живеят в региона и ползват платен отпуск, болнични, майчинство, осигурена им е пълна работна заплата и др., заложени в Кодекса на труда. 
Обявяването на свободните работни места става на сайта на СЦДП Габрово, както и в Бюрото по труда. След постъпване на работа на работещите се предоставя Длъжностна характеристика и при необходимост преминават допълнително обучение по отношение изпълнението на конкретните им задължения. Горските стражари преминават допълнителен курс за правоспособност за носене на оръжие.
По отношение на повишаването на квалификацията, служителите на ДЛС участват, сравнително рядко и по-скоро спорадично в различни обучения. Липсва целенасочена политика в тази насока. 
Регулярно се провежда т. нар. съвещание по маркиране за лесовъдския състав. Също така служителите, занимаващи се със счетоводство и контрол участват в специализирани курсове за информиране за последните промени в релевантното законодателство. 
Ръководството на ДЛС редовно участва в периодични срещи на централно ниво, на които то бива информирано за промените в горското законодателство. След това, на оперативни срещи информацията се свежда до познанието на останалите служители.
При постъпване на работа, а и на всеки 3 месеца се прави инструктаж по охрана на труда, за които се води отчетност в специални книги. Води се регистър за трудовите злополуки. През 2023 г. инциденти със служители на ДЛС „Каракуз“ не е имало.
Съгласно НАРЕДБА № 9 от 6.11.2020 г. за униформеното представително и униформеното теренно облекло от служителите в ИAГ, нейните структури и държавните на служителите на ДЛС се предоставя представително и униформено облекло, а на работниците се предоставя работно облекло и лични предпазни средства.
· Взаимодействие с дърводобивните фирми в региона
Нагласите на дърводобивните и преработвателни фирми в района относно взаимодействията им с ДЛС са изцяло положителни. Фирмите се явяват на търговете, организирани от ДЛС на свободни начала в условията на свободна конкуренция.
Ако поради едни или други причини, независещи от фирмите, сключен договор не може да бъде изпълнен, ДЛС се отнася с разбиране и проблемните моменти се пре-договарят. От своя страна фирмите също се отнасят с разбиране към ДЛС – техните проблеми и изискванията, с които те трябва да се съобразяват. Между фирмите има конкуренция, но тя е лоялна. 
· Взаимодействие с недържавните собственици на гори
Реституцията на горите и земите от ГТ на територията на ДЛС „Каракуз“ като цяло е приключила.. 
Имотите на физическите лица са силно разпокъсани и малки. Всички тези гори са ограничени на терен. 
В случай на съдебно решение и подаване на заявление за възстановяване на горите в ДЛС, съгласно ЗГ в съответната територия се прекратяват всички дейности до приключване на процедурата по предаване на собствеността, което е регламентирано и в договорите за добив и продажба на дървесина. ЗГ регламентира начините за изплащане на компенсации при настъпили увреждания и/или загуби в резултат от дейностите на ДЛС. До сега не са постъпвали  подобни искове.
· Участие на ДЛС в местни инициативи
Въпреки липсата на регламентация и невъзможността за пряко участие в подпомагането на местното население, ДЛС доброволно участва като активен партньор в редица местни инициативи.  Така например ежегодно се подпомага, главно с предоставянето на фиданки, организирането и провеждането на местни празници. Правят се дарения на местни  общности. Горските педагози на ДЛС Каракуз се включват и в инициативи с ученици по случай Седмицата на гората и др. събития.
· Осигуряване на дърва за огрев и дървен материал за местното население
Към момента няма индикации за съществуващи проблеми в тази област. Такива биха възникнали ако, по една или друга причина се намалят количествата дърва за огрев и дървен материал, отделяни за задоволяване на нуждите на местното население. Проблем би възникнал и в случай на повишаване на цената на дървата за огрев и дървения материал или повишаване на цената за добиването им в следствие въвеждането на допълнителни мерки. Не особено доброто социално-икономическо положение на населението в региона не би позволило на местните хора да заплащат по-висока цена. 
· Осигуряване на поминък чрез дейности, свързани с горите
Особено силно е очакването, че участието на частните фирми в организираните от ДЛС търгове за добив и реализация на дървесина ще бъде обвързано с участието именно на местни фирми, респективно ще бъдат наети по-висок дял местни хора..
· Осигуряване на условия и територии за лов и риболов
Ловът е традиционно занимание за местните хора. По всеобщо мнение в момента дивечът в региона се увеличава и за него се полагат необходимите грижи благодарение на дейността и усилията на ДЛС и СЛРД. 
Взаимодействие с дърводобивните и дървопреработвателни фирми
Основните очаквания на частния дърводобивен бизнес са свързани най-вече с увеличаване на количествата и качеството и повишаване цените на добиваната от тях дървесина. Това би означавало повече работа и по-висока икономическа сигурност за тях. 
Ако за местното население и администрация гората е стратегически регионален ресурс за постигане на социално-икономически просперитет, то частните фирми имат самочувствието на посредник между тях и реализацията на този потенциал. В този смисъл частния бизнес разглежда ДЛС като съюзник и партньор и гледа на гората по-скоро като на източник на икономическа сигурност и перспектива за развитие.
Налице е очакване и желание за осигуряване на по-големи преференции за местните фирми, при организиране и провеждане на търговете за добив и продажба на дървесина. 
Въпросът за цената на сертифицираната дървесина не е основен и в голяма степен не  определящ отношението на частните фирми към сертификацията на горите изобщо. Международните данни сочат, че в зависимост от търсенето, което за момента е средно в България, цената на сертифицираните качествени сортименти може да бъде с около 20 % по-висока в сравнение с несертифицираната дървесина. Хипотетично, сертифицирането на горите може да доведе до появата на външна конкуренция. При този сценарии ролята на ДЛС като балансиращ фактор би бил от особено голямо значение. Най-устойчиво от тази гледна точка би било ДЛС да стимулира местните фирми също да се сертифицират. И макар това да изисква допълнителни инвестиции за тях, добрата новина е, че основните печалби от сертифицирана дървесина се акумулират именно във веригата за доставки, там където се получава най-голяма добавена стойност към продукта. 
Наред с цената на дървесината, друг важен въпрос свързан със сертифицирането на горите е по-стриктния контрол, който е въведен от ДЛС. По подобен начин фирмите са принудени да платят по-голяма цена от гледна точка спазването на екологичните извиквания - напр. използване на биоразградими горива, специални маслоабсорбиращи комплекти в случай на разливи на масло и лично предпазно облекло и др.
Неоспорими са обаче икономическите, социалните и екологични ползи от сертификацията. 

· СПЕЦИФИЧНИ ПРЕПОРЪКИ ЗА ПОДОБРЯВАНЕ НА СОЦИАЛНИЯ ЕФЕКТ ОТ ДЕЙНОСТТА НА ТП ДЛС „КАРАКУЗ“
Подобряването на социалният ефект от дейността на ДЛС Каракуз изисква качествено нов тип ангажираност и ниво на работа със заинтересованите страни и особено местните хора в общността. Това може да се реализира в няколко главни направления:
· Подобряване на организацията на дейността на ДЛС
Високите оценки дадени от заинтересованите страни на дейността и ръководството на ДЛС не трябва да се приемат като нещо „дадено”, а трябва да се доказват в ежедневната дейност. В хода на изследването се набелязаха някои възможности за подобряване на дейността на ДЛС по посока на:
· Диверсифициране на приходите на ДЛС Към настоящият момент приходите на ДЛС са почти на 100 % зависими от продажбата на дървесина. Макар тази основна приходна част в бюджета да се запази, разнообразяването й би дало значително по-голяма гъвкавост и повишаване на финансовите резултати. Едно от добрите намерения в тази насока е произвеждането на декоративен посадъчен материал в разсадника, търсенето на който непрекъснато се повишава. Друга възможна ниша е продаването на дървесина от централен склад. 
· Социални придобивки и икономическо стимулиране на работещите в ДЛС. Биха могли да се преценят възможностите за повишаване на социалните придобивки (медицинско осигуряване, обучение и образование и др.) и икономическото стимулиране на работещите. Възможно е да се обсъди въвеждането на системи на управление, базирани на цели, при които заплащането на труда да бъде обвързано с изпълнението на поставените цели и постигнатите резултати и ефективност на труда. Добре е да има национална политика за повдигане имиджа и авторитета на горското стопанство, както и на работещите в него. Това ще даде допълнителен морален стимул на заетите в бранша. 
· Регламентирано предимство при наемане на местни хора. В стопанството и в момента работят почти изцяло с местни хора. 
· Подобряване на дейностите по опазването и защитата на горите. Най-голям резерв в това отношение е открит в необходимостта от провеждане на обучение по отношение начина на провеждане на дейностите по ГСП и инструктаж по безопасност на труда на персонала на фирмите, с които се сключват договори за изпълнение на дейностите в горите. Друга налагаща се и от сертификацията мярка е въведеното задължително изискване за лично предпазно облекло в обектите, в които активно се работи и стриктен контрол върху ползването му. 
· Взаимодействие с местните хора и социално слабите в региона
Приобщаването на местните хора към изпълнението на дългосрочните цели на сертификацията, отглеждането и управлението на горите е дълъг процес. Осигуряването на подкрепа за местни инициативи, даването на отговор на въпросите, вълнуващи хората, задоволяването на определени техни нужди и потребности е от изключителна важност.
Данните от доклада дават възможност да се дефинират някои от възможните подходи за осигуряване участие на представители на местните общности в процеса на сертифициране и управление на горите. За да се запази тази оценка и да се гарантира участието на представители на местните хора в процеса на управление на горите е необходимо предприемането на стъпки в няколко насоки:
· Запазване на количествата на дървата за огрев за местното население. 
· Привличане на частните собственици на гори в процеса на управление на гората. Към момента частните собственици, не се чувстват съпричастни към сертифицирането на горите, това не ги интересува. Основният им интерес е свързан с извличане на максимална полза и евентуална печалба от собствеността им. За това свидетелства и наблюдаваната тенденция за желание за продажба на частни гори на ДЛС. За да бъдат привлечени частните собственици в управлението на горите им е необходимо преди всичко те да бъдат информирани, а след това да бъдат натоварени със съответните задължения. 
· Работа с хората, ангажирани в събиране на НДГП. Въпреки малките обеми на събираните НДГП би било препоръчително организирането и провеждането на обучителни курсове/инструктажи за щадящи практики на събирането на гъби, билки, горски плодове и др. Целта на тези обучения ще бъде както да се създадат определен набор от практически знания и умения у желаещите да се занимават с тази дейност, така и ще гарантира запазването и развитието на този ценен горски ресурс. Част от тази дейност включва и постоянен контрол на събирачите на терен и от страна на служителите на ДЛС.
· Взаимодействие с дърводобивни и дървопреработвателни фирми
Взаимодействието на ДЛС с частните дърводобивни и дървопреработвателни фирми дава и някои допълнителни възможности за реализиране на повишен социален ефект в региона:
 Наред със стимулирането на регистриране на местни фирми, следва с подкрепата на ДЛС да стартира процес на регионални браншови срещи, на които с активното участие и медиация на представителите на РДГ и ДЛС да се заложи началото на браншово сдружаване на дърводобивния и дървопреработвателен бизнес в региона. Като първа стъпка може да се помисли за поставяне на изискване за членство в регионална браншова организация като предимство при участие в търговете за добив и реализация на дървесина. Осигуряването на начална подкрепа на дейността и организационното изграждане на подобни сдружения би дало на ДЛС в по-късен етап ефективен инструмент за въздействие върху формирането на мнението на местните общности.
Основни сфери на интерес на Оценката за социално въздействие
Оценка на дейностите на ДЛС „Каракуз“ и тяхното възможно негативно или позитивно въздействие върху заинтересованите страни
· Видове дейности и тяхната регламентация;
· Физически и/или юридически лица, с които си взаимодействат при изпълнение на дейностите;
· Общински и държавни структури, с които си взаимодействат при изпълнение на дейностите;
· Оценка на възможното негативно или позитивно въздействие от тези дейности.
Незаконна сеч, заселване, бракониерство и други незаконни действия
· Наличие на данни за незаконна сеч, заселване, бракониерство и други незаконни действия от местни и/или приходящи хора;
· Оценка на обема и възможното въздействие от тези дейности;
· Въведени системи и мерки за мониторинг и превенция.
Структура на собствеността, собственост и права за ползване, спорове върху собствеността и правото за ползване
· Структура на собствеността върху земята;
· Права за ползване и регламентация;
· Наличие/отсъствие на спорове върху собствеността и правото за ползване;
· Механизми за разрешаване на подобни спорове (ако има такива), вкл. за спиране на дейността в спорните райони;
· Участие и форми на контрол на различните собственици (ако има такива) в управлението на горите и дейностите в тях;
· Документирани процедури и правила за идентифициране и превенция на възможни заплахи към съседни земи и практики, вкл. исторически, архитектурни и културни ценности;
· Осигурени форми на достъп до горските ресурси за местни хора без собственост;
· Подходящи механизми за разрешаване на проблеми и осигуряване на справедливи компенсации в случай на загуба или повреда, засягащи законни или обичайни права, собственост, ресурси или средства за препитание на местните хора.
Наемане, обучение, здраве и сигурност на работещите и техните семейства и други услуги за общностите в или около ДЛС „Каракуз“
· Предимство на местните хора при наемане на работа;
· Подпомагане достъпа до основни услуги – здравни, образователни и др.;
· Познаване на спазване на основните законови изисквания за здраве и безопасност на труда;
· Система за спазване и изпълнение на тези изисквания;
· Обучение и оборудване, осигуряващо безопасни условия на труд;
· Документация за всички случаи на трудови злополуки и смърт с регламентирани компенсации;
· Спазване на националното и международно трудово право, профсъюзи и колективни трудови договори.

Насърчаване на оптималното ползване и местна обработка на разнообразните горски продукти
· Дял на местните фирми, ангажирани в дейности, пряко или косвено свързани с дейността на ДЛС;
· Регламентация на този вид взаимодействия.
Засилване и диверсификация на местната икономика, избягвайки зависимостта й от единични горски продукти
· Информация за възможностите, ролята и потенциала, предлагани за използване на по-малко познати възможности на горите – НДГП, почивка и др.;
· Документирана оценка на тези възможности;
· Система за насърчаване използването на тези възможности от страна на местните хора и фирми.
Зачитане, поддържане и засилване на ценността на услугите и ресурсите, свързани с гората, като речни басейни, лов и риболов
· Информация за услугите и ресурсите, свързани с гората, като речни басейни, лов и риболов;
· Включеност на тези услуги и ресурси в плановете за управление.
Обучение и супервизия на работещите в горите за осигуряване на правилно провеждане на дейностите по ГСП
· Документирано обучение на всички работещи в горите за осигуряване на правилно провеждане на дейностите по ГСП;
Въвеждане на изследванията и събраните данни, необходими за мониторинга на екологичното и социално въздействие от дърводобива и другите дейности
· Включване на данните в горскостопанските планове.
· Изграждане на консултативни органи за тяхното спазване.
Подходящи механизми за разрешаване на проблеми и осигуряване на справедливи компенсации в случай на загуба или повреда, засягащи законни или обичайни права, собственост, ресурси или средства за препитание на местните хора
· Провеждане на регулярни срещи с представители на местните общности и фирми за обсъждане на възможните екологични и социални въздействия;
· Наличие на мониторингови програми/системи, договорени с представители на местните общности и фирми 
Оценката е валидна 5 години, освен в случаите, когато подлежи на актуализация.

